ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
গত ২৪ ঘন্টায় ২০,০০০-এর বেশী সংক্রমিত সুস্থ হয়ে ওঠায় আরোগ্যের হার বৃদ্ধি পেয়ে হয়েছে ৬৩.২৪%
প্রায় ৬ লক্ষ সংক্রমিত এ পর্যন্ত সুস্থ হয়েছেন
বর্তমানে চিকিৎসাধীন মাত্র ৩,১৯,৮৪০ জন
নয়াদিল্লী, ১৫ জুলাই, ২০২০
গত চব্বিশ ঘন্টায় কোভিড সংক্রমিতদের সুস্থ হয়ে ওঠার হার বৃদ্ধি পেয়েছে। সুস্থ হয়ে উঠে বাড়ি ফিরে গেছেন ২০,৫৭২ জন। এর ফলে সারা দেশে সুস্থ হয়ে ওঠার হার দ্রুত বৃদ্ধি পাচ্ছে। এই হার বর্তমানে ৬৩.২৪%। মোট সুস্থ হয়ে উঠেছেন ৫,৯২,০৩১।
প্রতিদিন সুস্থ হয়ে ওঠার সংখ্যা বৃদ্ধি পাওয়ার মূল কারণ সংক্রমিতদের দ্রুত শনাক্তকরণ এবং সঠিক সময়ে চিকিৎসার ব্যবস্থা করা। যাঁদের সংক্রমণ ধরা পড়ছে, তাঁরা হোম আইসোলেশন কিংবা হাসপাতালে চিকিৎসকদের তত্ত্বাবধানে রয়েছেন। বর্তমানে চিকিৎসাধীন রয়েছেন ৩,১৯,৮৪০ জন। যাঁদের সংক্রমণের লক্ষণ দেখা যাচ্ছে না বা যারা কম সংক্রমিত হয়েছেন, তাঁরা নির্দিষ্ট নিয়ম মেনে হোম আইসোলেশনে থাকছেন, তাঁদের অক্সিমিটার ব্যবহার করতে দেওয়া হচ্ছে। এর ফলে হাসপাতালগুলির উপর চাপ কমছে।
আজকের হিসেবে চিকিৎসাধীন সংক্রমিতদের থেকে ২,৭২,১৯১ জন বেশি সুস্থ হয়ে উঠেছেন। মোট সুস্থ হয়ে ওঠা এবং চিকিৎসাধীন সংক্রমিতদের অনুপাত ১.৮৫ : ১।
বর্তমানে দেশে ১৩৭৮টি কোভিড নির্ধারিত হাসপাতাল, ৩০৭৭টি কোভিড নির্ধারিত স্বাস্থ্যকেন্দ্র এবং ১০,৩৫১টি কোভিড চিকিৎসা কেন্দ্র রয়েছে౼যেখানে ২১,৭৩৮টি ভেন্টিলেটর, ৪৬,৪৮৭টি আইসিইউ বেড ও ১,৬৫,৩৬১টি বেডে অক্সিজেন দেবার ব্যবস্থা রাখা হয়েছে।
কেন্দ্র সঠিক চিকিৎসা দেবার জন্য ২ কোটি ৩০ লক্ষ ৯৮ হাজার এন৯৫ মাস্ক, ১ কোটি ২৩ লক্ষ ৫৬ হাজার ব্যক্তিগত সুরক্ষা সামগ্রী ও ১১,৬৬০টি ভেন্টিলেটর বিভিন্ন রাজ্য, কেন্দ্র শাসিত অঞ্চল এবং কেন্দ্রীয় প্রতিষ্ঠানে সরবরাহ করেছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB
অসামরিকবিমানপরিবহণমন্ত্রক
"জীবনদায়ী উড়ান" পণ্যবাহী বিমানের সাহায্যে মঙ্গলবার সারা দেশে ৩৯ টনেরও বেশি চিকিৎসা সরজ্ঞাম সরবরাহ করা হয়েছে
নতুন দিল্লি, ৮ এপ্রিল, ২০২০
"জীবনদায়ী উড়ান" পণ্যবাহী বিমানের সাহায্যে মঙ্গলবার  সারা দেশে ৩৯ টনেরও বেশি চিকিৎসা সরজ্ঞাম সরবরাহ করা হয়েছে। লকডাউনের সময় এই নিয়ে পণ্যবাহী বিমানে ২৪০ টন পণ্য সরবরাহ করা হয়েছে। এদিন পর্যন্ত এই কাজে ১৬১ পণ্যবাহী বিমান যুক্ত ছিল। এর মধ্যে এয়ার ইন্ডিয়া ও অন্যান্য বিমান পরিবহন সংস্থার ৯৯টি এবং ভারতীয় বায়ুসেনার ৫৪টি বিমান ছিল।এয়ার ইন্ডিয়া গতকাল আন্তর্জাতিক রুটে ৬ .১৪ টন চিকিৎসা সরজ্ঞাম হংকং থেকে নিয়ে এসেছে এবং ৮.৮৫ টন চিকিৎসা সরজ্ঞাম কলম্বোতে পাঠিয়েছে।
গতকাল এই চিকিৎসা সরজ্ঞাম সরবরাহের কাজে যুক্ত ছিল এয়ার ইন্ডিয়ার ৪টি ও অন্যান্য বিমান পরিবহন সংস্থার ২টি এবং ভারতীয় বায়ুসেনার ৩ টি বিমান। এর পাশাপাশি স্পাইস জেট এবং ইন্ডিগো বাণিজ্যিক ভিত্তিতেও পণ্য সরবরাহের কাজ করছে।
"জীবনদায়ী উড়ান" পণ্যবাহী বিমানের সাহায্যে চিকিৎসা সরজ্ঞাম সরবরাহের বিস্তারিত তথ্য পাওয়া যাবেhttps://esahaj.gov.in/lifeline_udan এই ওয়েব সাইটে।
(CG/SS
ক্ষুদ্র, অতিক্ষুদ্রওমাঝারিশিল্পমন্ত্রক
মাননীয় প্রধানমন্ত্রীর বাংলাদেশ সফরকালে খাদি মুজিব জ্যাকেট নজর কাড়বে
নতুন দিল্লি, ২০ মার্চ, ২০২১
প্রধানমন্ত্রী শ্রী নরেন্দ্র মোদী দু'দিনের সফরে বাংলাদেশ যাচ্ছেন। আগামী ২৬ ও ২৭ মার্চ প্রধানমন্ত্রীর এই সফরকালে ভারতের ঐতিহ্যবাহী খাদি তাদের নজর কাড়তে মুজিব জ্যাকেট তৈরি করেছে। খাদি এবং গ্রামীণ শিল্প কমিশন একশটি বিশেষ ধরনের মুজিব জ্যাকেট তৈরি করেছে, যা প্রধানমন্ত্রীর সফরের সময় অভ্যাগতদের পোশাক হিসেবে ব্যবহার করা হবে।
মুজিব জ্যাকেট বঙ্গবন্ধু শেখ মুজিবুর রহমান, যাকে বাংলাদেশের জাতির পিতা বলা হয়, তাঁর পোশাক হিসেবে খ্যাতিমান হয়ে রয়েছে। শেখ মুজিবুর রহমানের জন্মশতবার্ষিকী উপলক্ষে ঢাকায় ভারতীয় হাই কমিশনের ইন্দিরা গান্ধী সংস্কৃতি কেন্দ্রের পক্ষ থেকে প্রধানমন্ত্রীর বাংলাদেশ সফরের আগে একশটি মুজিব জ্যাকেট তৈরির জন্য বরাত দিয়েছিল।
বিশেষভাবে নকশা করা মুজিব জ্যাকেট গুলি তৈরি করা হয়েছে উচ্চমানের হস্তশিল্পের পলি খাদি ফেব্রিক দিয়ে। কালো রংয়ের মুজিব জ্যাকেট গুলিতে ছটি বোতাম রয়েছে। জ্যাকেটের সামনে নিচের দিকে দুটি পকেট রয়েছে। জ্যাকেটের খাদি ইন্ডিয়ার একটি লোগো রাখা হয়েছে।
এই জাকেটগুলি খাদি এবং গ্রামীণ শিল্প কমিশনের জয়পুরের কুমার আপা জাতীয় হস্তনির্মিত কাগজ ইনস্টিটিউটের তৈরি বিশেষ ধরনের ব্যাগে বহন করা হবে।
খাদি ও গ্রামীণ শিল্প কমিশনের চেয়ারম্যান শ্রী বিনয় কুমার সাক্সেনা জানিয়েছেন, বাংলাদেশ মুজিব জ্যাকেটের একটি ঐতিহ্য রয়েছে। এটি বাংলাদেশের একটি জনপ্রিয় পোশাক।
বিজ্ঞানওপ্রযুক্তিমন্ত্রক
কেন্দ্রীয় ক্রীড়া ও যুব বিষয়ক প্রতিমন্ত্রী সিএসআইআর-সিএমইআরআই-এর ক্রীড়া প্রচেষ্টার প্রশংসা করে বলেছেন, এসকেজেএনএফটি প্রধানমন্ত্রীর ‘ফিট ইন্ডিয়া’ অভিযানের সঙ্গে সঙ্গতিপূর্ণ
কলকাতা, ১৭ সেপ্টেম্বর, ২০২১
দুর্গাপুরের রাষ্ট্রায়ত্ত সংস্থা সিএসআইআর-সিএমইআরআই-এর পক্ষ থেকে যে অধ্যাপক এস কে যোশী স্মৃতি ফুটবল টুর্নামেন্ট  আয়োজন করা হয়, সেই প্রতিযোগিতার প্রশংসা করেছেন কেন্দ্রীয় যুব ও ক্রীড়া বিষয়ক প্রতিমন্ত্রী শ্রী নিশীথ প্রামাণিক। এ প্রসঙ্গে শ্রী প্রামাণিক লিখিতভাবে জানিয়েছেন, মেগা এই ফুটবল প্রতিযোগিতা যুব সম্প্রদায়কে খেলাধূলায় আরও বেশি অংশগ্রহণে উদ্বুদ্ধ করবে। তিনি আরও বলেছেন, এই প্রতিযোগিতা প্রধানমন্ত্রীর ‘ফিট ইন্ডিয়া’ অভিযানের সঙ্গে যথেষ্ট সঙ্গতিপূর্ণ এবং অনুকূল পরিবেশেই এই প্রতিযোগিতার আয়োজন করা হয়।
রাষ্ট্রায়ত্ত এই প্রতিষ্ঠানটির অধিকর্তা অধ্যাপক ডঃ হরিশ হিরানির উপস্থিতিতে বৃহস্পতিবার প্রতিযোগিতাটি শেষ হয়। এই উপলক্ষে সিএসআইআর-সিএমইআরআই-এর ক্রীড়া প্রসার শাখার সদস্য শ্রীমতী শোভনা চৌধুরি এবং শ্রী জগতপ উপস্থিত ছিলেন। প্রতিযোগিতায় সিএসআইআর-এর ধানবাদস্থিত সিআইএমএফআর প্রতিষ্ঠানটি চ্যাম্পিয়ন হয়। সারা দেশ থেকে এই স্মৃতি ফুটবল প্রতিযোগিতায় প্রায় ২০০ জন ফুটবলার অংশ নেন। উল্লেখ করা যেতে পারে যে, এই প্রতিযোগিতা আয়োজনে দুর্গাপুরের প্রতিষ্ঠানটি যাবতীয় কোভিড আদর্শ-বিধি অনুসরণ করে। প্রতিযোগিতা উপলক্ষে প্রতিষ্ঠান প্রাঙ্গণে একাধিক উদ্ভাবনী ও সম্পূর্ণ দেশীয় পদ্ধতিতে উৎপাদিত বিজ্ঞান-ভিত্তিক ব্যবস্থা ও পদক্ষেপ গ্রহণ করা হয়। অংশগ্রহণকারী প্রতিটি দল এবং খেলোয়াড় নিয়মিতভাবে কোভিড আদর্শ আচরণ বিধি মেনে চলেন, মাস্ক ব্যবহার করেন, এমনকি ব্যবহৃত ফেসমাস্ক, দস্তানা প্রভৃতি বিজ্ঞানসম্মত উপায়ে বিনষ্ট করারও ব্যবস্থা করা হয়। এছাড়াও, প্রতিষ্ঠান প্রাঙ্গণে কোভিড কেয়ার সেন্টারটিকেও সম্পূর্ণ প্রস্তুত রাখা হয় যাতে কোনও ধরনের বিপদ বা প্রয়োজন অনুসারে চিকিৎসার জন্য সেটিকে কাজে লাগানো যায়। প্রতিযোগিতায় অংশগ্রহণকারী দলগুলির জন্য ভোজনালয়ে সেরকমই ব্যবস্থা করা হয় যাতে খেলোয়াড়দের মধ্যে দৈহিক ব্যবধান বজায় থাকে। প্রতিযোগিতায় অংশগ্রহণকারীদের রোগ প্রতিরোধ ক্ষমতা বাড়াতে অক্সিজেন পার্লারেরও বন্দোবস্ত ছিল। যে কোনও আপৎকালীন পরিস্থিতির মোকাবিলা করার জন্য দিবা-রাত্র অ্যাম্বুলেন্স পরিষেবার ব্যবস্থাও রাখা হয়।
প্রতিযোগিতায় ক্রীড়া নৈপুণ্যের ভিত্তিতে ২০ জন ফুটবলারকে চিহ্নিত করা হয় যাঁরা সিএসআইআর-এর জাতীয় দলে প্রতিনিধিত্ব করবেন এবং আন্তঃদপ্তর দলগুলিকে নিয়ে অধ্যাপক এস কে যোশী স্মৃতিমূলক আমন্ত্রণী ফুটবল প্রতিযোগিতাতেও অংশ নেবেন। উল্লেখ করা যেতে পারে, অধ্যাপক এস কে যোশী স্মৃতিমূলক আমন্ত্রণী ফুটবল প্রতিযোগিতা দুর্গাপুরের সিএসআইআর-সিএমইআরআই প্রতিষ্ঠানটি আগামী ২৫ ও ২৬ সেপ্টেম্বর আয়োজন করবে।
সিএসআইআর-সিএমইআরআই-এর ক্রীড়া প্রসার শাখার সভাপতি অধ্যাপক ডঃ হরিশ হিরানি প্রতিষ্ঠানের ক্রীড়া প্রসার শাখার আধিকারিক এবং প্রতিযোগিতার আয়োজকদের ধন্যবাদ জানান। তিনি তাঁদের আন্তরিক প্রয়াস এবং উদ্যোগেরও প্রশংসা করেন। সংশ্লিষ্ট সকলের আন্তরিক প্রয়াসের ফলেই এই প্রতিযোগিতা সফল হয়েছে বলে তিনি তাঁর অভিমত ব্যক্ত করেন। অধ্যাপক ডঃ হিরানি বলেন, প্রধানমন্ত্রীর ‘ফিট ইন্ডিয়া’ অভিযান থেকে অনুপ্রেরণা নিয়ে এই প্রতিযোগিতার আয়োজন করা হয়। এ প্রসঙ্গে তিনি সিএসআইআর-সিএমইআরআই-এর স্টাফ ক্লাবের সহ-সভাপতি ডঃ হিমাদ্রি রায় এবং শ্রী জে এস শরন-এর কথাও বিশেষভাবে উল্লেখ করেন।
SSS/BD/DM/
(Visitor Counter : 44
খাদ্যপ্রক্রিয়াকরণশিল্পমন্ত্রক
উৎপাদন সংযুক্ত উৎসাহভাতা কর্মসূচি
নয়াদিল্লি, ১১ ফেব্রুয়ারি, ২০২২
ভারতের উৎপাদন সক্ষমতা বাড়াতে এবং রপ্তানির পরিমাণ বাড়িয়ে ১০ হাজার ৯০০ কোটি টাকা করার লক্ষ্যে আত্মনির্ভর ভারত অভিযানের অঙ্গ হিসাবে মন্ত্রক খাদ্য প্রক্রিয়াকরণ শিল্প ক্ষেত্রের জন্য উৎপাদন সংযুক্ত উৎসাহভাতা কর্মসূচি প্রণয়ন করেছে। এই কর্মসূচির তিনটি ক্ষেত্র রয়েছে। এগুলি হ’ল – ৪টি গুরুত্বপূর্ণ খাদ্য সামগ্রী উৎপাদনে উৎসাহভাতা; ক্ষুদ্র ও মাঝারি শিল্প ক্ষেত্র থেকে অভিনব বা জৈব খাদ্য সামগ্রী উৎপাদনে উৎসাহদান; ভারতীয় খাদ্য পণ্যের ব্র্যান্ড গড়ে তুলতে আন্তর্জাতিক বাজারে বিপণনের ব্যবস্থা।
মন্ত্রকের এই কর্মসূচি সম্পর্কিত নীতি-নির্দেশিকা গত বছরের দোসরা মে প্রকাশিত হয়। কর্মসূচির সুযোগ-সুবিধা গ্রহণে আগ্রহপত্র জমা নেওয়া শুরু হয় দোসরা মে থেকেই। ২৪শে জুন পর্যন্ত আগ্রহপত্র জমা নেওয়া হয়। কর্মসূচিতে মোট ৬০টি আবেদনপত্র জমা পড়েছে।
রাজ্যসভায় আজ এক লিখিত জবাবে একথা জানান খাদ্য প্রক্রিয়াকরণ প্রতিমন্ত্রী শ্রী প্রহ্লাদ সিং প্যাটেল।
CG/BD/SB
(Visitor Counter : 110
প্রধানমন্ত্রীরদপ্তর
পাওগড় হিল-এ পুনর্নির্মিত কালিকা মাতা মন্দিরের উদ্বোধন করলেন প্রধানমন্ত্রী
“এই শিখর ধ্বজাটি যুগ ও শতাব্দীর ক্রম পরিবর্তনের প্রতীক, কিন্তু বিশ্বাস তথা নিষ্ঠা রয়ে যায় চিরকালই”
“নতুন যুগের আশা-আকাঙ্ক্ষাকে সঙ্গে নিয়ে নতুন ভারত তার সুপ্রাচীন পরিচয়কে বহন করে চলেছে”
“হে মাতঃ তুমি আমাকে আশীর্বাদ কর যাতে একজন সেবক রূপে আমি আরও বেশি উদ্যম, নিষ্ঠা এবং আত্মোৎসর্গের পরাকাষ্ঠা স্থাপন করে দেশবাসীর সেবা করে যেতে পারি”
“‘গর্বী গুজরাট’ ভারতের গর্ব ও গৌরবগাথারই সমার্থক”
“ভারতের ঐতিহাসিক বৈচিত্র্যের সাক্ষী রূপে পাওগড় এক বিশ্বজনীন সম্প্রীতির কেন্দ্র হয়ে উঠেছে”
নয়াদিল্লি, ১৮ জুন, ২০২২
প্রধানমন্ত্রী শ্রী নরেন্দ্র মোদী আজ পাওগড় হিল-এ পুনর্নির্মিত শ্রীকালিকা মাতা মন্দিরের আনুষ্ঠানিক উদ্বোধন করেন। প্রাচীনতম মন্দিরগুলির অন্যতম এই শ্রীকালিকা মাতা মন্দির দর্শনে পুণ্যার্থীরা দলে দলে সমবেত হন বিভিন্ন প্রান্ত থেকে। মন্দিরের সংস্কার ও পুনর্নির্মাণ সম্পূর্ণ হয়েছে দুটি পর্যায়ে। প্রথম পর্যায়ের উদ্বোধন করেছিলেন স্বয়ং প্রধানমন্ত্রী এ বছরের এপ্রিল মাসে।
পুনর্নির্মিত মন্দিরটির উদ্বোধনকালে প্রধানমন্ত্রী বলেন, পাঁচ পাঁচটি শতাব্দী অতিক্রান্ত। তারপরেও কেটে গেছে আরও পঁচাত্তরটি বছর। কিন্তু মন্দিরের শিখর ধ্বজাটি আজও পবিত্রতার সঙ্গে সেই ইতিহাসকে বহন করে চলেছে। শিখর ধ্বজাটি শুধুমাত্র আমাদের বিশ্বাস ও আধ্যাত্মিকতার প্রতীক মাত্র নয়, যুগ ও শতাব্দীর পরিবর্তনের একটি প্রতীকও বটে। আসন্ন ‘গুপ্ত নবরাত্রি’র ঠিক পূর্বে মন্দিরের এই পুনর্নির্মাণ এই বিশ্বাসই বহন করে যে ‘শক্তি’ কখনও ম্লান বা নিষ্প্রভ হয়ে যায় না। অযোধ্যার রাম মন্দির, কাশী বিশ্বনাথ ধাম এবং কেদার ধামের কথা উল্লেখ করে শ্রী মোদী বলেন, ভারতের আধ্যাত্মিক এবং সাংস্কৃতিক গৌরবের পুনরুদ্ধার ঘটে চলেছে। নতুন যুগের আশা-আকাঙ্ক্ষাকে সঙ্গে নিয়ে দেশ তার সুপ্রাচীন পরিচয়কে বহন করছে। ‘সবকা সাথ, সবকা বিকাশ, সবকা বিশ্বাস এবং সবকা প্রয়াস’-এর প্রতীক হল এই মন্দির।
স্বামী বিবেকানন্দ মা কালীর আশীর্বাদে কিভাবে জনসেবায় নিজেকে নিয়োজিত রেখেছিলেন সেকথাও উল্লেখ করেন প্রধানমন্ত্রী। তিনি বলেন, আজ কালীমাতার কাছে একই আশীর্বাদ প্রার্থী তিনি, যাতে আরও বেশি নিষ্ঠা, উদ্যম ও উৎসর্গের মনোভাব নিয়ে তিনি দেশবাসীর সেবা করে যেতে পারেন।
‘আজাদি কা অমৃত মহোৎসব’-এর অবতারণা করে দেশের স্বাধীনতা সংগ্রামে গুজরাটের অবদানের কথাও স্মরণ করেন প্রধানমন্ত্রী।
PG/SKD/DM/
(
প্রধানমন্ত্রীরদপ্তর
অষ্টাদশ ভারত – আসিয়ানে প্রধানমন্ত্রী যৌথভাবে পৌরহিত্য করেছেন
নতুন দিল্লি, ২৮শে অক্টোবর, ২০২১
প্রধানমন্ত্রী শ্রী নরেন্দ্র মোদী আজ ব্রুনেই –এর সুলতান হাজি হাসানাল বলকিয়ার আমন্ত্রনে অষ্টাদশ ভারত – আসিয়ান শীর্ষ সম্মেলনে অংশগ্রহণ করেন। আসিয়ানের বর্তমান সভাপতি ব্রুনেই। ভার্চুয়ালী আয়োজিত এই সম্মেলনে আসিয়ান গোষ্ঠীভুক্ত দেশগুলির নেতৃবৃন্দ অংশগ্রহণ করেন।
ভারত – আসিয়ান অংশীদারিত্বের ৩০তম বর্ষে যে সব সাফল্য অর্জিত হয়েছে সেগুলি বৈঠকে আলোচনা হয়। নেতৃবৃন্দ ২০২২ সালকে ভারত – আসিয়ান সৌহার্দ্য বর্ষ বলে ঘোষণা করেছেন। প্রধানমন্ত্রী ভারতের এক্ট ইস্ট নীতির কেন্দ্রে আসিয়ান রয়েছে বলে জানান। ভারতের ভারত – প্রশান্ত মহাসাগরীয় অঞ্চলের নীতির কেন্দ্রেও আসিয়ান গোষ্ঠী থাকায় আসিয়ান আউটলুক ফর দ্য ইন্দো – প্যাসিফিক  এবং ভারতের ইন্দো – প্যাসিফিক ওসানস ইনিশিয়েটিভ  উদ্যোগের উপর ভিত্তি করে প্রধানমন্ত্রী এবং আসিয়ান গোষ্ঠীভুক্ত দেশগুলির নেতৃবৃন্দ এক যৌথ বিবৃতি গ্রহণ করেছেন। এই বিবৃতির মধ্যে এই অঞ্চলের শান্তি, স্থিতিশীলতা ও সমৃদ্ধির জন্য সহযোগিতার বিষয়টি উল্লেখ আছে।
কোভিড – ১৯ এর প্রসঙ্গ উল্লেখ করে প্রধানমন্ত্রী বলেন, এই অঞ্চলে ভারত মহামারীর বিরুদ্ধে লড়াইয়ে বিভিন্ন উদ্যোগ নিয়েছে। আসিয়ান গোষ্ঠীকে এই বিষয়ে সহযোগিতা করা হচ্ছে। মায়ানমারে মানবিক সাহায্যে আসিয়ানের বিশেষ উদ্যোগে ভারত সামিল হয়েছে। ২ লক্ষ মার্কিন ডলারের ওষুধ ভারত সে দেশে পাঠিয়েছে। এছাড়াও আসিয়ান গোষ্ঠীভুক্ত দেশগুলির কোভিড – ১৯ মহামারীর বিরুদ্ধে লড়াইয়ে যে তহবিল গঠন করা হয়েছে, সেখানে ভারত ১০ লক্ষ মার্কিন ডলার মূল্যের ওষুধ সরবরাহ করেছে।
ভারত ও আসিয়ানের মধ্যে যোগাযোগ বাড়ানোর উপর নেতৃবৃন্দ গুরুত্ব দিয়েছেন। এর মধ্যে পারস্পরিক যোগাযোগ এবং ডিজিটাল মাধ্যমে যোগাযোগকে অগ্রাধিকার দেওয়া হয়েছে। ভারত ও আসিয়ানের মধ্যে সাংস্কৃতিক যোগাযোগ বাড়ানোর জন্য প্রধানমন্ত্রী আসিয়ান সাংস্কৃতিক ঐতিহ্য তালিকা তৈরিতে ভারতের সাহায্যের কথা ঘোষণা করেছেন। ব্যবসা বাণিজ্য ও বিনিয়োগে তিনি কোভিড পরবর্তী সময়ে অর্থনীতির পুনরুদ্ধারের জন্য সরবরাহ শৃঙ্খলের বৈচিত্র এবং গতিশীলতার উপর জোর দিয়েছেন। এক্ষেত্রে ভারত – আসিয়ান এফটিএ-কে শক্তিশালী করার প্রয়োজন রয়েছে।
আসিয়ান নেতৃবৃন্দ এই অঞ্চলে ভারতকে বিশ্বাসযোগ্য অংশীদার হিসেবে বর্ণনা করেছেন। তাঁরা কোভিড – ১৯ মহামারীর সময়ে টিকা সরবরাহের প্রসঙ্গটি উল্লেখ করেন। ভারত – প্রশান্ত মহাসাগরীয় অঞ্চলে আসিয়ানকে গুরুত্ব দেওয়ার জন্য তারা ভারতের প্রচেষ্টাকে স্বাগত জানান। যৌথ বিবৃতির মধ্য দিয়ে এই অঞ্চলে ভারত – আসিয়ান সহযোগিতা আরো বৃদ্ধি পাবে বলে আশা করা হচ্ছে।
আলোচনায় পারস্পরিক স্বার্থ সংশ্লিষ্ট আঞ্চলিক ও আন্তর্জাতিক বিভিন্ন বিষয়ে স্থান পেয়েছে। এর মধ্যে রয়েছে, দক্ষিণ চীন সাগর ও সন্ত্রাসবাদ প্রসঙ্গ। উভয় পক্ষই মনে করে আন্তর্জাতিক আইন, বিশেষত ইউএনসিএলওএস –এ নিয়ম ভিত্তিক ব্যবস্থাপনা গড়ে তোলার ওপর জোর দেওয়া উচিৎ। দক্ষিণ চীন সাগরে শান্তি, স্থিতিশীলতা, নিরাপত্তা ও সুরক্ষাকে বজায় রেখে আরো উদ্যোগ গ্রহণের গুরুত্বের কথা ওই প্রস্তাবনায় উল্লেখ রয়েছে।
ভারত ও আসিয়ান দৃঢ় বহুস্তরীয় সম্পর্ক বজায় রেখে চলে। অষ্টাদশ ভারত – আসিয়ান শীর্ষ সম্মেলনে এই সম্পর্কে বিভিন্ন দিকের পর্যালোচনা করার সুযোগ হয়েছিল। ভারত – আসিয়ান কৌশলগত অংশীদারিত্বের ভবিষ্যৎ নিয়ে এখানে সর্বোচ্চ পর্যায়ে আলোচনা হয়েছে।
CG/CB/SFS
(
প্রধানমন্ত্রীরদপ্তর
গুগল-এর মুখ্য কার্যনির্বাহী আধিকারিক সুন্দর পিচাইয়ের সঙ্গে প্রধানমন্ত্রীর আলোচনা
মহামারীর যুদ্ধে প্রধানমন্ত্রীর নেতৃত্বে ভারতের লড়াই-এর প্রশংসা করলেন গুগল-এর সিইও
গুগল-এর ভারতে বিপুল বিনিয়োগের পরিকল্পনার কথা প্রধানমন্ত্রীকে জানালেন সুন্দর পিচাই
নয়াদিল্লি, ১৩ জুলাই, ২০২০
প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে গুগল-এর মুখ্য কার্যনির্বাহী আধিকারিক শ্রী সুন্দর পিচাইয়ের সঙ্গে বৈঠক করেছেন।
কোভিড-১৯ মহামারীর বিষয়ে সচেতনতার প্রসারে এবং যুক্তিগ্রাহ্য তথ্য সরবরাহের জন্য গুগল-এর বিভিন্ন উদ্যোগের কথা প্রধানমন্ত্রীকে শ্রী পিচাই বিস্তারিতভাবে জানান। এই মহামারীর বিরুদ্ধে লড়াইয়ে প্রধানমন্ত্রীর নেতৃত্বে ভারত যেসব গুরুত্বপূর্ণ পদক্ষেপ নিয়েছে, সেগুলির প্রশংসা করেন শ্রী পিচাই। ভুল তথ্যের প্রচার আটকাতে এবং এর বিরুদ্ধে যথাযথ সাবধানতা অবলম্বনের জন্য গুগল-এর ভূমিকার প্রশংসা করেছেন প্রধানমন্ত্রী। তিনি স্বাস্থ্য পরিষেবায় প্রযুক্তির ব্যবহার নিয়েও আলোচনা করেছেন।
প্রধানমন্ত্রী জানিয়েছেন, ভারতীয়রা দ্রুত প্রযুক্তির সঙ্গে তাল মিলিয়ে চলছে এবং নতুন নতুন প্রযুক্তিকে গ্রহণ করছে। কৃষিক্ষেত্রে কৃত্রিম মেধার ব্যাপক প্রয়োগের সম্ভাব্য দিক নিয়ে তিনি আলোচনা করেন౼ যার ফলে, কৃষকরা প্রযুক্তি থেকে উপকৃত হতে পারবেন। শ্রী মোদী অনলাইনের মাধ্যমে গবেষণাগার গড়ে তোলার পরিকল্পনা নিয়ে ভাবনাচিন্তার প্রস্তাব দেন যেগুলি ছাত্রছাত্রী এবং কৃষক – উভয়েই ব্যবহার করতে পারবেন। ভারতের জন্য গুগল-এর নতুন নতুন পরিষেবা এবং উদ্যোগের বিষয়ে শ্রী পিচাই প্রধানমন্ত্রীকে জানিয়েছেন। বেঙ্গালুরুতে কৃত্রিম মেধা গবেষণা পরীক্ষাগারের সূচনার প্রসঙ্গ উল্লেখ করে তিনি জানান, এর ফলে গুগল বন্যার পূর্বাভাসের বিষয়ে বিস্তারিত তথ্য সরবরাহ করেছে যাতে অনেকেই উপকৃত হয়েছেন।
গুগল-এর ভারতে বিপুল বিনিয়োগ এবং কৌশলগত অংশীদারিত্বের বিষয়েও প্রধানমন্ত্রীকে বিস্তারিত জানানো হয়। শ্রী মোদী জানান, বিশ্বে মুক্ত অর্থনীতির দেশগুলির মধ্যে ভারত অন্যতম। কৃষিক্ষেত্রে সংস্কার এবং নতুন কর্মসংস্থান সৃষ্টির জন্য সরকারি নানা পদক্ষেপের বিষয়েও তিনি জানান – এর জন্য দক্ষতার বিন্যাসের প্রয়োজনীয়তার কথা তিনি উল্লেখ করেন।
তথ্য সুরক্ষা এবং ব্যক্তিগত তথ্যের বিষয়ে নানা উদ্বেগ নিয়েও প্রধানমন্ত্রী আলোচনা করেছেন। প্রযুক্তি সংস্থাগুলি আস্থা অর্জনের জন্য আরও উদ্যোগী হতে হবে বলে তিনি জানিয়েছেন। এই প্রসঙ্গে সাইবার অপরাধ এবং সাইবার হানার কথাও তাঁদের আলোচনায় স্থান পায়। অন্য যেসব বিষয়গুলি নিয়ে তাঁরা আলোচনা করেছেন তার মধ্যে রয়েছে - অনলাইন শিক্ষা ব্যবস্থায় প্রযুক্তির ব্যবহার, আঞ্চলিক ভাষায় প্রযুক্তিকে ব্যবহার করার সুযোগ, ক্রীড়াক্ষেত্রে মাঠে বসে দর্শকরা যেরকম খেলার স্বাদ পান ঘরে বসেও যেন স্টেডিয়ামের সেই স্বাদ তাঁরা পেতে পারেন সেই সংক্রান্ত প্রযুক্তি এবং ডিজিটাল প্রক্রিয়ায় আর্থিক লেনদেনের বিষয়।
(CG/CB/DM
প্রধানমন্ত্রীরদপ্তর
ডঃ শ্যামা প্রসাদ মুখোপাধ্যায়ের পুণ্য তিথিতে প্রধানমন্ত্রীর শ্রদ্ধার্ঘ
নতুনদিল্লি, ২৩শে জুন, ২০২০
প্রধানমন্ত্রী শ্রী নরেন্দ্র মোদী, ডঃ শ্যামা প্রসাদ মুখোপাধ্যায়কে তাঁর পুণ্য তিথিতে শ্রদ্ধা জানিয়েছেন।
এক বার্তায় প্রধানমন্ত্রী বলেন, “ভারত মাতার মহান পুত্র, ডঃ শ্যামা প্রসাদ মুখোপাধ্যায়কে তাঁর পুণ্য তিথিতে শত শত প্রণাম জানাই।“
(CG/CB
প্রধানমন্ত্রীরদপ্তর
অধ্যাপক এম এস নরসিমহনের প্রয়াণে প্রধানমন্ত্রীর শোক প্রকাশ
নতুনদিল্লি, ১৬ই মে, ২০২১
প্রধানমন্ত্রী শ্রী নরেন্দ্র মোদী অধ্যাপক এম এস নরসিমহান প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “অনুকরণীয় গণিতজ্ঞ হিসেবে অধ্যাপক এম এস নরসিমহান স্মরণীয় হয়ে থাকবেন, বিশ্বজুড়ে তার কাজের বিস্ময়কর প্রভাব অনুভূত হয়। গণিতের বাইরেও তাঁর কাজের পরিচিতি ছিল। শ্রী নরসিমহানের প্রয়াণে আমি শোকাহত। তাঁর পরিবারের সদস্যদের ও বন্ধুদের সমবেদনা জানাই। ওঁ শান্তি।“
(CG/CB/
অর্থমন্ত্রক
এএনবিপি এবং পিএমজিকেপি-এর আওতায় রাজ্যগুলিকে অর্থ বরাদ্দ
নয়াদিল্লী, ১৬ সেপ্টেম্বর, ২০২০
কেন্দ্রীয় সরকার অভাবী শ্রমিকদের কর্মসংস্থানের সুযোগ করে দিতে আত্মনির্ভর ভারত প্যাকেজের মাধ্যমে এমজিএনআরইজিএ প্রকল্পের আওতায় ৪০ হাজার কোটি টাকা দিচ্ছে। ২০২০-২১ অর্থবর্ষে এই প্রকল্পের আওতায় অতিরিক্ত ৬১,৫০০ কোটি টাকা বরাদ্দ করা হয়েছে। রাজ্যসভায় মঙ্গলবার এক প্রশ্নের লিখিত উত্তরে একথা জানিয়েছেন কেন্দ্রীয় অর্থ ও কর্পোরেট বিষয়ক প্রতিমন্ত্রী শ্রী অনুরাগ সিং ঠাকুর।
 বা কর্মচারী ভবিষ্যত নিধি তহবিলের অধীনে জমা করেছে সরকার। এই প্যাকেজের মেয়াদ ৩ মাস বাড়িয়ে জুন থেকে আগস্ট পর্যন্ত করা হয়েছে। জাতীয় গ্রামীণ জীবন-জীবিকা মিশনের আওতায় স্ব-কর্মসংস্থান গোষ্ঠীগুলিকে অতিরিক্ত আর্থিক সাহায্য দেওয়া হয়েছে বলে জানিয়েছেন কেন্দ্রীয় প্রতিমন্ত্রী।
CG/SS/NS
প্রধানমন্ত্রীরদপ্তর
রাজযোগিনী দাদী জানকি জী'র প্রয়াণে গভীর শোক প্রকাশ প্রধানমন্ত্রীর
২৭ মার্চ, নতুন দিল্লি
প্রধানমন্ত্রী শ্রী নরেন্দ্র মোদী ব্রহ্ম কুমারীর প্রধান রাজযোগিনী দাদী জানকি জী'র প্রয়াণে গভীর শোক প্রকাশ করেছেন।
এক টুইট বার্তায় প্রধানমন্ত্রী বলেছেন "ব্রহ্ম কুমারীর প্রধান রাজযোগিনী দাদী জানকি জী সমাজ সেবায় নিরলস কাজ করে গেছেন ।অন্যের জীবনে পরিবর্তন আনতে তিনি প্রয়াস চালিয়ে গেছেন। মহিলাদের ক্ষমতায়নে তাঁর ভূমিকা ছিল উল্লেখযোগ্য। এই দুঃখের সময় আমি তাঁর অগণিত অনুগামীর প্রতি সমবেদনা জানাচ্ছি। ওম শান্তি।"
CG/SS
(Visitor Counter : 103
বিজ্ঞানওপ্রযুক্তিমন্ত্রক
স্বল্প দৃষ্টিশক্তিসম্পন্ন ছাত্রছাত্রীরা আধুনিক প্রযুক্তিকে কাজে লাগিয়ে তৈরি এক ব্যবহার-বান্ধব ও টেকসই ব্রেইল মানচিত্র পেতে চলেছে
নয়াদিল্লি, ১০ জানুয়ারি, ২০২২
স্বল্প দৃষ্টিশক্তিসম্পন্ন ছাত্রছাত্রীরা শীঘ্রই ব্রেইল মানচিত্র পেতে চলেছে। ‘ডিজিটাল এমবসিং’ প্রযুক্তিকে কাজে লাগিয়ে এই মানচিত্র তৈরি করা হয়েছে। এর ফলে, এই শ্রেণীর ছাত্রছাত্রীরা সহজেই মানচিত্রের সুবিধা পাবে এবং আধুনিক প্রযুক্তির এই মানচিত্র তারা সহজে ব্যবহার করতেও পারবে।
‘ডিজিটাল এমবসিং’ এমন এক প্রযুক্তি যা মুদ্রণ প্লেট, মুদ্রণের জন্য ব্যবহৃত মডিউল, রাসায়নিক পদার্থ, বিভিন্ন দ্রবীভূত উপকরণ প্রভৃতির প্রয়োজনীয়তা দূর করেছে। এই প্রযুক্তি একদিকে যেমন দূষণ প্রতিরোধী, অন্যদিকে তেমনই শক্তি সাশ্রয়ের দিক থেকেও অত্যন্ত কার্যকর। কেন্দ্রীয় বিজ্ঞান ও প্রযুক্তি দপ্তরের অধীনস্থ ন্যাশনাল অ্যাটলাস অ্যান্ড থিমেটিক ম্যাপিং অর্গানাইজেশন  দেশে প্রথমবার এই ধরনের প্রযুক্তি কাজে লাগিয়ে স্বল্প দৃষ্টিশক্তিসম্পন্ন পড়ুয়াদের জন্য ব্যবহার-বান্ধব মানচিত্র তৈরি করেছে।
এমবসিং প্রযুক্তিকে কাজে লাগিয়ে তৈরি এই মানচিত্র একদিকে যেমন স্বল্প দৃষ্টিশক্তিসম্পন্ন পড়ুয়াদের কাছে অত্যন্ত ব্যবহার-বান্ধব, তেমনই স্বল্প খরচে দ্রুততার সঙ্গে অধিক সংখ্যক মানচিত্র প্রণয়নেও সক্ষম। অভিজ্ঞতা থেকে এটা উপলব্ধি করা হয়েছে যে, আগে যে সমস্ত মানচিত্র তৈরি হয়েছে তা সময়ের সঙ্গে সঙ্গে যেমন মুদ্রিত লেখনীর সুপাঠ্যতা নষ্ট হয়েছে, তেমনই অল্প সময়ের মধ্যেও মানচিত্রটি নষ্ট হয়েছে। এই প্রেক্ষিতে এনএটিএমও বিশেষজ্ঞ এবং ছাত্রছাত্রীদের কাছ থেকে পাওয়া মতামত ও পরামর্শের ভিত্তিতে অত্যাধুনিক প্রযুক্তিকে কাজে লাগিয়ে স্বল্প খরচে, ব্যবহার-বান্ধব ও সুপাঠ্য এই মানচিত্র প্রণয়ন করেছে।
১৯৯৭ সালে এনএটিএমও প্রতিষ্ঠানের যাত্রার সূচনা হয়। ধীরে ধীরে এই প্রতিষ্ঠানটি স্বল্প দৃষ্টিশক্তিসম্পন্ন পড়ুয়া ও বিশেষজ্ঞদের কাছে জনপ্রিয় হয়ে উঠেছে। ২০১৭ সালে এই প্রতিষ্ঠান ইংরেজিতে ব্রেইল অ্যাটলাস-এর ভারতীয় সংস্করণও প্রকাশ করে। এই সংস্করণ সর্বস্তরে অত্যন্ত প্রশংসা পায়। প্রতিষ্ঠানটি সম্পূর্ণ দেশীয় পদ্ধতিতে একটি ‘ম্যানুয়াল এমবসিং মেথড’ উদ্ভাবন করেছে। ইংরেজি ভাষায় ২০১৭-তে ব্রেইল অ্যাটলাসের ভারতীয় সংস্করণ প্রকাশের জন্য প্রধানমন্ত্রী শ্রী নরেন্দ্র মোদী এনএটিএমও প্রতিষ্ঠানকে বিশেষভাবে সক্ষম ছাত্রছাত্রী ও ব্যক্তিদের জন্য বিজ্ঞান ও প্রযুক্তির ব্যাপক সাফল্যের স্বীকৃতিতে জাতীয় পুরস্কার প্রদান করেন।
উল্লেখ করা যেতে পারে, ব্রেইল অ্যাটলাসের ভারতীয় সংস্করণটি ৩২৩টি বিদ্যালয়ে বিতরণ করা হয়েছে। এছাড়াও, এনএটিএমও স্বল্প দৃষ্টিশক্তিসম্পন্ন ছাত্রছাত্রী, শিক্ষক-শিক্ষিকা ও প্রশিক্ষকদের জন্য ব্রেইল কর্মশিবির ও ক্যুইজ প্রতিযোগিতার আয়োজন করেছে। ২০১৭ থেকে ২০১৯ পর্যন্ত ২২টি রাজ্য ও কেন্দ্রশাসিত অঞ্চলের ৯৭টি বিদ্যালয়ে ১,৪০০ জনের বেশি ছাত্রছাত্রী এই কর্মশিবির ও ক্যুইজ প্রতিযোগিতাগুলিতে অংশগ্রহণ করেছে। এই প্রতিষ্ঠানটি ব্রেইল মানচিত্র চূড়ান্তকরণে কৃত্রিম বুদ্ধিমত্তা-ভিত্তিক প্রযুক্তিও কাজে লাগাচ্ছে। এর ফলে, স্বল্প দৃষ্টিশক্তিসম্পন্ন ছাত্রছাত্রীরা প্রযুক্তির মাধ্যমে মানচিত্রের সুবিধা পাচ্ছে। স্বল্প দৃষ্টিশক্তিসম্পন্ন ছাত্রছাত্রীদের জন্য এই ব্রেইল প্রযুক্তি সারা দেশে আরও বেশি সংখ্যক ছাত্রছাত্রী ও সংশ্লিষ্ট অন্যান্য পক্ষের চাহিদা পূরণে সক্ষম হবে বলে মনে করা হচ্ছে।
CG/BD/DM/
(Visitor Counter : 88
প্রধানমন্ত্রীরদপ্তর
নেতাজী সুভাষ চন্দ্র বসুর জন্মজয়ন্তীতে প্রধানমন্ত্রীর শ্রদ্ধার্ঘ্য
নয়াদিল্লি, ২৩ জানুয়ারি, ২০২২
প্রধানমন্ত্রী শ্রী নরেন্দ্র মোদী নেতাজী সুভাষ চন্দ্র বসুকে তাঁর জন্মজয়ন্তীতে শ্রদ্ধা নিবেদন করেছেন।
এক ট্যুইট বার্তায় প্রধানমন্ত্রী বলেছেন, “পরাক্রম দিবস উপলক্ষে প্রত্যেক দেশবাসীকে শুভেচ্ছা জানাই। নেতাজী সুভাষ চন্দ্র বসুর ১২৫তম জন্মজয়ন্তীতে তাঁকে আমার অন্তরের শ্রদ্ধা জানাই। আমাদের দেশের প্রতি তাঁর গুরুত্বপূর্ণ অবদান প্রত্যেক ভারতবাসীকে গর্বিত করে”।
CG/CB/SB
(
নির্বাচনকমিশন
আসাম, কেরালা, পুডুচেরি, তামিলনাডু এবং পশ্চিমবঙ্গের ২০২১ এর বিধানসভা নির্বাচন অবাধ ও সুষ্ঠুভাবে পরিচালনার জন্য নির্বাচন কমিশনের বিশেষ পর্যবেক্ষকদের সঙ্গে বৈঠক
নতুন দিল্লি, ৪ঠা মার্চ, ২০২১
নির্বাচন কমিশন আসাম, কেরালা, পুডুচেরি, তামিলনাডু এবং পশ্চিমবঙ্গে আসন্ন বিধানসভা নির্বাচন অবাধ ও সুষ্ঠুভাবে সম্পন্ন করার জন্য বিশেষ পর্যবেক্ষক নিয়োগ করেছে। এই পর্যবেক্ষকদের নিয়ে একটি বৈঠক আজ নির্বাচন সদনের ভারতের প্রথম নির্বাচন কমিশনার শ্রী সুকুমার সেনের নামাঙ্কিত সুকুমার সেন হলে অনুষ্ঠিত হয়েছে।
মুখ্য নির্বাচন কমিশনার শ্রী সুনীল আরোরা, নবনিযুক্ত বিশেষ পর্যবেক্ষকদের স্বাগত জানিয়ে বলেছেন বিগত নির্বাচনগুলোতে এইসব বিশেষ পর্যবেক্ষকরা গুরুত্বপূর্ণ ভূমিকা পালন করে এসেছেন। এই সব পর্যবেক্ষকরা নিরাপত্তা বাহিনীর সদস্যদের কোথায় মোতায়েন করা হবে সে বিষয়ে গুরুত্বপূর্ণ সিদ্ধান্ত নিয়ে থাকেন। নির্বাচন কমিশনার রাজীব কুমার বলেছেন অবাধ, সুষ্ঠ্ স্বচ্ছ ও নিরাপদ নির্বাচনের আয়োজনে অতীতের নির্বাচনগুলোর বিশেষ পর্যবেক্ষকদের উল্লেখযোগ্য ভূমিকা ছিল।
নির্বাচন কমিশনার শ্রী সুশীল চন্দ্র জানিয়েছেন ঝুঁকিপূর্ণ বুথগুলিতে ওয়েব কাস্টিং এর মাধ্যমে ভোট দেওয়া যেতে পারে, নির্বাচন যাতে নির্বিঘ্নে হয়, সে বিষয়ে বিশেষ গুরুত্ব দেওয়া হচ্ছে।
পূর্ববর্তী নির্বাচনগুলিতে যে সমস্ত বিশেষ পর্যবেক্ষক কাজ করেছেন, তারা যেসব সমস্যার মুখোমুখি হয়েছিলেন, সেগুলির বিষয়ে বিস্তারিত ভাবে জানিয়েছেন।
যেসব আধিকারিক বিশেষ, সাধারণ, পুলিশ ও ব্যয় সংক্রান্ত পর্যবেক্ষকের দায়িত্ব পালন করবেন, তাঁরা হলেনঃ- আসামের জন্য শ্রী সুদর্শন শ্রীনিবাস, শ্রী অশোক কুমার এবং শ্রীমতি নীনা নিগম। পশ্চিমবঙ্গের বিশেষ পর্যবেক্ষক হিসেবে নিযুক্ত হয়েছেন শ্রী অজয় নায়েক, শ্রী বিবেক দুবে ও শ্রী বি মুরলী কুমার । শ্রী দীপক মিশ্র ও শ্রী পুষ্পিন্দ পুনিহার সিংহ। কেরালার বিশেষ পর্যবেক্ষক নিযুক্ত হয়েছেন। শ্রী অলোক চতুর্বেদী তামিলনাড়ুর ও শ্রী মনজিত সিং পুডুচ্চেরির পর্যবেক্ষকের দায়িত্ব পেয়েছেন। এছাড়াও শ্রী ধর্মেন্দ্র কুমার, শ্রীমতী মধু মহাজন ও শ্রী বি আর বালাকৃষ্ণাণ তামিলনাডু ও পুডুচ্চেরীর দায়িত্ব একই সঙ্গে পালন করবেন।
বিশেষ পর্যবেক্ষকদের কর্মজীবনে নজরকাড়া সাফল্য রয়েছে। তাঁরা সংশ্লিষ্ট রাজ্য ও কেন্দ্রশাসিত অঞ্চল ঘুরে দেখবেন। তারা নির্বাচনী প্রক্রিয়ার প্রস্তুতি সম্পর্কে জানতে জেলা ও রাজ্য স্তরে বিভিন্ন স্তরের আধিকারিকদের সঙ্গে বৈঠক করবেন। এছাড়া তারা ব্যয় সংক্রান্ত পর্যবেক্ষকদের পাশাপাশি রাজ্য পুলিশের মহানির্দেশকদের সঙ্গেও কথা বলবেন। পাশাপাশি বিশেষ পর্যবেক্ষকরা, সাধারণ, পুলিশ ও ব্যয় সংক্রান্ত পর্যবেক্ষকদের সঙ্গেও বৈঠক করবেন।